امریکا اوکراینایا سلاح- تجهیزات یاردیمی دا داخیل اولماقلا یئنی حربی یاردیم پاکتینی اعلان ائده‌جک.
آغ ائو میللی تهلوکه‌سیزلیک شوراسی‌نین ایستراتژی ایله تیشیم اوزره کووردیناتورو جان کربی گونده‌لیک مطبوعات کنفرانسیندا ژورنالیست‌لرین سوال‌لارینی جاوابلاندیریب.
کربی امریکا پرزیدنتی جو بایدن ایله پایتاختا سفر ائده‌جک آلمانیا باش ناظیری اولاف شولزون اوکراینانین گله‌جک هفته و آیلاردا احتیاج دویاجاغی یئنی یاردیمی موذاکیره ائده‌جک‌لرینی بیلدیریب.
بون‌دان علاوه کربی امریکانین اوکراینایا هیمارس و توپچو سیستم‌لری کیمی اونسوز دا صاحیب اولدوق‌لاری سیستم‌لر اوچون لازیمی سلاح-تجهیزات دستکی ده داخیل اولماقلا، صاباح یئنی بیر یاردیم پاکتی آچیقلایاجاغینی بیلدیریب و یاردیمین تفرروات‌لاری حاقیندا معلومات وئرمه‌ییب.
کربی همچنین خاریجی ایشلر ناظیری آنتونی بلینکن ایله روسیا خاریجی ایشلر ناظیری سئرگی لاوروو آراسیندا یئنی دهلی-ده گ20 توپلانتی‌سی چرچیوه‌سینده کئچیریلن گؤروشه ده توخونوب.
کربی بیلدیریب کی، آنتونی بلینکن روسیانی نوکلئر سلاح‌لارینا نظارت اوزره ایستارت موقاویله‌سی‌نین دایاندیریلماسی ایله باغلی قرارینی لغو ائتمه‌یه چاغیریب. همچنین امریکا عسگری پول اویلانین روسیا حبس‌خاناسیندان آزاد ائدیلمه‌سینی ایسته‌ییب. خاریجی ایشلر ناظیری امریکانین اوکراینایا دستکینی داوام ائتدیرجگینی ده وورغولاییب.
